विकृति कहाँ छैन ? तर हामी केवल राजनीतिमाथि गाली बर्साउँछौँ । धार्मिक क्षेत्र, कला–संस्कृतिमा पनि विकृति छ । सही, सत्य हुनु भनेको आजको समाजको नकारात्मक पक्ष भएको छ । जो धूर्त छ, जो पाखण्डी छ, जो बेइमान् छ, जो दूराचारी छ, जो भ्रष्टाचारी छ उही नै इज्जतदार कहलाइन्छ । सायद यसैको लहैलहैमा साहित्य क्षेत्र पनि अनुसरित छ । सबैको सोचाइ यही बनेको देखिन्छ– आडम्बरी भएरै आखिर बाँच्नुपर्ने त यही समाजमा नै त हो ।
